laion/Wikipedia-Exotic huggingface dataset:
אירפאן קהבצ'י

אירפאן קהבצ'י (בטורקית: İrfan Kahveci; נולד ב-15 ביולי 1995) הוא כדורגלן טורקי המשחק בעמדת הקשר בפנרבחצ'ה. קהבצ'י התחיל את הקריירה שלו במחלקת הנוער של גנצ'לבירלי. בעונת 2013/2014 הושאל להאסטפה מהליגה השלישית עד לסיום העונה, במדיה כבש 4 שערים ב-34 משחקים. ב-29 באוגוסט 2014, קהבצ'י ערך את הופעת הבכורה שלו בגנצ'לבירלי בתיקו 1-1 נגד ריזספור. ב-9 בנובמבר, הבקיע את שער הבכורה שלו בקבוצה בתיקו 2-2 נגד קסימפשה. ב-26 בדצמבר 2016, קהבצ'י חתם לארבע וחצי שנים באיסטנבול בשאקשהיר. ב-2 בדצמבר 2020, קהבצ'י הבקיע שלושער בהפסד 3–4 לר.ב. לייפציג במסגרת שלב הבתים של ליגת האלופות. ב-31 בינואר 2021, קהבצ'י חתם בפנרבחצ'ה לארבע וחצי שנים תמורת 7 מיליון אירו. ב-31 באוגוסט 2016, קהבצ'י זומן לראשונה לסגל נבחרת טורקיה לקראת משחק ידידות נגד רוסיה. ב-23 במרץ 2018, קהבצ'י ערך את הופעת הבכורה שלו בנבחרת בניצחון 0–1 נגד אירלנד. ב-20 ביוני 2021, קהבצ'י הבקיע בהפסד 1–3 לשווייץ במסגרת יורו 2020. נכלל בסגל נבחרת טורקיה ליורו 2024. איסטנבול בשאקשהיר ליגת העל הטורקית: 2019/2020 מדיה וקבצים בנושא אירפאן קהבצ'י בוויקישיתוף אירפאן קהבצ'י, באתר Transfermarkt אירפאן קהבצ'י, באתר Soccerway אירפאן קהבצ'י, באתר WorldFootball.net אירפאן קהבצ'י, באתר National Football Teams אירפאן קהבצ'י, באתר FootballDatabase.eu Ryan DabbsContributions from Michael Yokhin last updated, Turkey Euro 2024 squad: Vincenzo Montella's full team, fourfourtwo.com, ‏2023-09-21 (באנגלית)
פרנסס האוגן

פְרַנסס הַַאוּגֶן (באנגלית: Frances Haugen) (נולדה ב-15 באוקטובר 1976) היא מהנדסת אמריקאית, מנתחת נתונים, מנהלת מוצר וחושפת שחיתות. היא חשפה עשרות אלפי מסמכים פנימיים של פייסבוק בפני הוועדה לניירות ערך ולבורסות בארצות הברית ובפני העיתון "וול סטריט ג'ורנל" בשנת 2021. היא גם הגישה תלונה לוועדה לניירות ערך על כך שפייסבוק מטעה את המשקיעים ו"מעדיפה צמיחה על פני בטיחות", במיוחד על ידי התעלמות ממחקרים המראים כי פייסבוק מעצימה "תוכן שכולל כעס, קיטוב ומחלוקת" ובכך פוגעת בביטחון הציבור. טענות אלה העלתה האוגן בתוכנית הטלוויזיה "60 דקות" ב-3 באוקטובר 2021. האוגן נולדה וגדלה בעיר איווה סיטי במדינת איווה. היא למדה מדעי המחשב והנדסת חשמל במכללת אולין בעיר נידהם שבמדינת מסצ'וסטס. ומאוחר יותר קיבלה תואר שני במנהל עסקים מבית הספר למינהל עסקים בהרווארד. האוגן עבדה בגוגל כמהנדסת וכמנהלת מוצר. היא עבדה כמנהלת מוצרי נתונים ב-Yelp בתחום שיפור החיפושים באמצעות זיהוי תמונות. פייסבוק גייסה את האוגן למחלקה שעוסקת ביושרה אזרחית, כדי למנוע הפצת מידע מוטעה. מושגים רלוונטיים "דירוג מבוסס מעורבות" (engagement based ranking): פייסבוק משתמשות בדירוג מבוסס מעורבות כדי לקבוע איזה תוכן רלוונטי ביותר לתחומי העניין של המשתמשים. הדירוג הזה מבוסס על לייקים, שיתופים ותגובות של המשתמשים לפוסטים וכן על אינטראקציות קודמות עם תוכן דומה. האלגוריתמים של פייסבוק יקדמו פוסטים מסוג זה. דירוג זה שונה מדירוג כרונולוגי (בו תומכת האוגן), שמבוסס על רצף הזמן שבו התוכן פורסם או נשלח. אינטראקציות חברתיות משמעותיות (M.S.I.: - meaningful social interactions) בשנת 2018, פייסבוק שיפצה את האלגוריתם של עדכון החדשות שלה כדי לתעדף אינטראקציות, כגון הערות ולייקים, בין חברים למשפחה. הרעיון היה לתת משקל רב יותר לפוסטים וקשרים עם אנשים שלדעת פייסבוק הייתה ביניהם קירבה רבה. בעדות נטען כי השינוי הפך את פייסבוק לסביבה חברתית זועמת יותר, ויצר סביבה שמעודדת קיטוב, מידע מוטעה ותכנים מזעזעים. מדיה וקבצים בנושא פרנסס האוגן בוויקישיתוף אתר האינטרנט הרשמי של פרנסס האוגן (באנגלית) פרנסס האוגן, ברשת החברתית אקס (טוויטר) פרנסס האוגן, ברשת החברתית אינסטגרם פרנסס האוגן, ברשת החברתית LinkedIn Whistleblower: Facebook is misleading the public on progress against hate speech, violence, misinformation The Facebook Whistleblower, Frances Haugen, Says She Wants to Fix the Company, Not Harm It Engagement ranking boost, M.S.I., and more
רוברט סקוב

רוברט סקוב (בדנית: Robert Skov; נולד ב-20 במאי 1996) הוא כדורגלן דני המשחק בתפקיד הקיצוני הימני באוניון ברלין ונבחרת דנמרק. סקוב התחיל את הקריירה שלו במחלקת הנוער של סילקבור. ב-16 במאי 2013 סקוב ערך את הופעת הבכורה שלו בקבוצה הבוגרת בתיקו 1-1 נגד מיטיולן, 4 ימים לפני שמלאו לו 17 שנים. ב-19 באוקטובר 2014 סקוב הבקיע את שער הבכורה שלו בקבוצה בניצחון 1–2, גם אז נגד מיטיולן בדקה ה-95 של המשחק. בעונת 2016/2017 סקוב כבש 10 שערים שעזרו לקבוצתו להישאר בליגה. בינואר 2018 סקוב חתם בפ.צ. קופנהגן תמורת כ-7.5 מיליון קרונה דנית. ב-10 בפברואר 2018 סקוב ערך את הופעת הבכורה שלו בקבוצה בניצחון 1–5 נגד ראנס. ב-25 בפברואר סקוב הבקיע את שער הבכורה שלו בקבוצה בניצחון 0–1 נגד אודנסה. ב-2 בדצמבר, סקוב הבקיע שלושער בניצחון 1–6 נגד הורסנס. בסיום עונת 2018/2019, סקוב כבש 29 שערים ובכך שבר את שיא הכיבושים לעונה אחת בליגת העל הדנית. ביולי 2019 סקוב חתם בהופנהיים מהבונדסליגה תמורת 10 מיליון אירו. ב-1 בנובמבר סקוב הבקיע את שער הבכורה שלו בקבוצה בניצחון 0–3 נגד פאדרבורן 07. סקוב שיחק בהצלחה בהופנהיים במשך חמש עונות. במהלך עונת 2023/24 הצהיר סקוב כי בסיום חוזהו בתום העונה, הוא יעזוב את המועדון. ב-4 בספטמבר 2024 חתם באוניון ברלין. ביולי 2016 סקוב נכלל בסגל הנבחרת לקראת אולימפיאדת ריו דה ז'ניירו, בה רשם 4 הופעות. ב-10 ביוני 2019, סקוב ערך את הופעת הבכורה שלו בנבחרת הבוגרת במשחק נגד גאורגיה. ב-5 בספטמבר סקוב הבקיע את שער הבכורה שלו בנבחרת בניצחון 0–6 נגד גיברלטר. סקוב נכלל בסגל הנבחרת לקראת יורו 2020 בו הגיעה דנמרק לחצי הגמר, הישג השיא שלה מאז הזכייה בשנת 1992. נכלל בסגל נבחרת דנמרק לטורניר מונדיאל 2022. סילקבור הליגה הדנית הראשונה: 2013/2014 פ.צ. קופנהגן ליגת העל הדנית: 2018/2019 אישיים הכדורגלן הדני של השנה: 2018/2019 מלך השערים בליגת העל הדנית: 2018/2019 (29 שערים) כדורגלן העונה בפ.צ. קופנהגן: 2018/2019 מדיה וקבצים בנושא רוברט סקוב בוויקישיתוף רוברט סקוב, ברשת החברתית אינסטגרם רוברט סקוב, באתר Transfermarkt רוברט סקוב, באתר Soccerway רוברט סקוב, באתר WorldFootball.net רוברט סקוב, באתר National Football Teams רוברט סקוב, באתר FootballDatabase.eu רוברט סקוב, באתר ESPN DE SIDSTE FEM SPILLERE TIL VM-TRUPPEN ER UDTAGET באתר הרשמי של התאחדות הכדורגל הדנית, 13 בנובמבר 2022 (בדנית)
פרס המוזיקה של בילבורד לאמן הנוצרי המוביל

בערך זה מפורטים זוכי פרס המוזיקה של בילבורד לאמן הנוצרי המוביל. 3 (לורן דייגל) 2 (הילסונג יונייטד, כריס טומלין) 7 (MercyMe) 6 (קאסטינג קראונס) 5 (כריס טומלין, לורן דייגל) 4 (הילסונג יונייטד, אווליישן וורשיפ, פור קינג & קאנטרי) 3 (סקילט) 2 (TobyMac, קארי אנדרווד) "1998 Billboard Music Awards". awardsandwinners. נבדק ב-8 באוקטובר 2016. {{cite web}}: (עזרה) "2011 Billboard Music Awards". awardsandwinners. נבדק ב-8 באוקטובר 2016. {{cite web}}: (עזרה) "2012 Billboard Music Awards". awardsandwinners. נבדק ב-8 באוקטובר 2016. {{cite web}}: (עזרה) "2013 Billboard Music Awards". awardsandwinners. נבדק ב-8 באוקטובר 2016. {{cite web}}: (עזרה) "2014 Billboard Music Awards". awardsandwinners. נבדק ב-8 באוקטובר 2016. {{cite web}}: (עזרה) "2015 Billboard Music Awards". Variety. 17 במאי 2015. נבדק ב-8 באוקטובר 2016. {{cite web}}: (עזרה) "2016 Billboard Music Awards". Billboard.com. 22 במאי 2016. נבדק ב-8 באוקטובר 2016. {{cite web}}: (עזרה)
ערוסי

ערוסי הוא שם משפחה יהודי-תימני. בני המשפחה מיוחסים ללויים והם צאצאיו של הילאל הלוי שכונה "אל-ערוסי" לאחר שהיגר מהעיר צנעא לכפר ערוס. ישנם מספר כפרים שאוכלסו על ידי צאצאיו של הילאל. האם התכוונתם ל... מאיה ערוסי – ספורטאית ישראלית רצון ערוסי – רב העיר קריית אונו, חבר מועצת הרבנות הראשית לישראל בית ערוסי – בית לשימור ברחוב רש"י באשקלון
קרחון ג'ונס הופקינס

קרחון ג'ונס הופקינס (באנגלית: Johns Hopkins Glacier) הוא קרחון ארוך, הממוקם בשטח ההפארק הלאומי גליישר ביי במדינת אלסקה שבארצות הברית. אורכו של הקרחון 19 קילומטרים. מוצאו של הקרחון במורדות המזרחיים של הר ליטויה ושל הר סולסברי. הקרחון זורם לכיוון מזרח, ונשפך אל ראשו של מפרצון ג'ון הופקינס, 1.6 קילומטרים דרומית-מערבית לקצה של קרחון קלארק, בהר אבי. הקרחון מופה לראשונה בשנת 1869. שמו של הקרחון ניתן לו בשנת 1893 על ידי הגאופיזיקאי והסיסמולוג הארי פילדינג רייד (Harry Fielding Reid). הקרחון נקרא על שם אוניברסיטת ג'ונס הופקינס שבעיר בולטימור שבמדינת מרילנד שבארצות הברית. • American Geographical Society of New York. Department of Exploration and Field Research, Alaska and adjacent Canada, Arctic Canada, North Atlantic Islands, P 176 • Daniel R. Engstrom, Ed., Proceedings of the Third Glacier Bay Science Symposium, 1993: September 15, PP 15 - 22 קרחון ג'ונס הופקינס באתר הסקר הגאולוגי של ארצות הברית קרחון ג'ונס הופקינס באתר שירות הפארקים הלאומיים של ארצות הברית קרחון ג'ונס הופקינס באתר נאס"א מפה טופוגרפית של אזור קרחון ג'ונס הופקינס מפת אזור קרחון ג'ונס הופקינס מפרץ גליישר, באתר אנציקלופדיה בריטניקה (באנגלית) מזג אוויר נוכחי עדכני בקרחון ג'ונס הופקינס (לרבות נתוני זריחת/שקיעת שמש/ירח עדכניים) תחזית מזג אוויר עדכנית ארוכת טווח עבור קרחון ג'ונס הופקינס נתוני מזג אוויר היסטוריים עבור קרחון ג'ונס הופקינס סטטיסטיקות מזג אוויר עבור קרחון ג'ונס הופקינס מפרצון ג'ון הופקינס, סרטון באתר יוטיוב מידע גאוגרפי והיסטורי
אלכסיי גורבונוב

אלכסיי סרגייביץ' גורבונוב (באוקראינית: Олексiй Сергійович Горбунов; נולד ב-29 באוקטובר 1961) הוא שחקן קולנוע ותיאטרון רוסי-אוקראיני. זכה בתואר אמן כבוד של אוקראינה (1991) ואמן העם של אוקראינה (2016). גורבונוב נולד ב-29 באוקטובר 1961 בקייב. את ילדותו בילה בשכונת רוסאניבקה בקייב. בשנת 1978, מיד לאחר שסיים את לימודיו בתיכון לא יכול היה ללכת למכון התיאטרון של קייב מכיוון שלא היה חבר הקומסומול. בשנים 1978 ו-1979 עבד בתיאטרון האקדמי הלאומי לסייה אוקראינקה לדרמה רוסית. בתיאטרון, הודות לאדה רוגובצבה, הוא נפגש עם בעלה, השחקן ומנטורו קונסטנטין סטפנקוב. בשנת 1984 סיים את לימודיו באוניברסיטה לקולנוע, טלוויזיה ותיאטרון הלאומי על שם א.ק. קארפנקו-קרי בקייב (בקורס של קונסטנטין סטפנקוב). גורבונוב החל להופיע בסרטו הראשון, "מטען ללא תווית" ביום שקיבל את התעודה. בשנים 1984–1995 עבד אצל אלכסנדר דובז'נקו. באביב 1985 עד 20 באפריל 1987 שירת בצבא הסובייטי. בשנות ה-90 עבד גורבונוב כנהג מונית פרטי בשל המשבר באולפן הקולנוע דובז'נקו. הבמאי ולדימיר פופקוב עזר לו לחזור לקולנוע בכך שהזמין אותו לתפקיד ג'סטר שיקוט בסרט "הרוזנת דה מונסרו". גורבונוב עבד באולפן התיאטרון בתיאטרון הקאמרי הפרטי של מ. נסטאנטינר ובתיאטרון האקדמי הלאומי לדרמה רוסית לסייה אוקראינקה. הוא כיכב בסדרות הטלוויזיה האוקראיניות "שירות הלילה" (1998) וב"אנשי הפלא" (2008). גורבונוב הוא סולן להקת "טייס העצבות" ועבד כתקליטן בתחנות הרדיו של קייב "יבשת" ו"נוסטלגיה". הופיע במגוון הפקות קולנוע וטלוויזיה רוסיות ומוכר במיוחד בגילום תפקידי נבלים. גילם את פרופסור מוריארטי בסדרה "שרלוק הולמס". 1984 – החופשה של פטרוב וואסצ'קין 1998 – ארץ החירשים 1998 – הרוזנת דה מונסרו 1999 – קאמנסקאיה 2003 – שורות הגורל 2005 – יועץ ממלכתי 2006 – מפרץ פיליפ 2006 – דיקארי 2007 – 12 2008 – מוסקבה הקטנה 2008 – המגונדרים 2009 – האי המיושב 2009 – פרידה 2010 – ההוצאה להורג 2010 – הקצה 2010 – בית השמש 2011 – הפירמידה 2012 – אמהות 2012 – איוון האטומי 2012 – המרגל 2012 – איסטלגיה 2013 – מוביוס 2013 – חייטארמה 2013 – שולר 2013 – שרלוק הולמס 2014 – טרובאץ' 2014 – הבן כאביו 2014 – לנינגרד 46 2015 – הגווארדיה 2015 – ארבה 2018 – הסוכנות (Le Bureau des Légendes), עונה 4 ו-5 בתפקיד קרלוב 2018 – שדות הפרא (ככומר) 2021 – שכיר החרב האחרון 2021 – למה אני חי אתר האינטרנט הרשמי של אלכסיי גורבונוב מדיה וקבצים בנושא אלכסיי גורבונוב בוויקישיתוף אלכסיי גורבונוב, ברשת החברתית פייסבוק אלכסיי גורבונוב, ביישום טלגרם אלכסיי גורבונוב, ברשת החברתית אינסטגרם אלכסיי גורבונוב, ברשת החברתית טיקטוק אלכסיי גורבונוב, ברשת החברתית VK אלכסיי גורבונוב, סרטונים בערוץ היוטיוב אלכסיי גורבונוב, במסד הנתונים הקולנועיים IMDb (באנגלית) אלכסיי גורבונוב, במסד הנתונים הקולנועיים KinoPoisk (ברוסית) "Алексей Горбунов". Russia-1. "Aleksey Gorbunov". IMDb. נבדק ב-2018-12-27.
דראפט 2021 (WWE)

הדראפט של ה-WWE לשנת 2021 (באנגלית: 2021 WWE Draft) היה הדראפט ה-16, שהופק על ידי ארגון ההיאבקות האמריקאי, ה-WWE, בין המותגים ‏Raw וסמאקדאון. הדראפט החל ב-1 באוקטובר בפרק של התוכנית סמאקדאון בבולטימור, מרילנד והסתכם ב-12 באוקטובר בפרק של התוכנית Raw בנאשוויל, טנסי. התוכנית סמאקדאון שודרה ברשת הטלוויזיה פוקס ו-Raw שודרה ברשת הטלוויזיה USA. הדראפט הוא תהליך שנתי שמשמש את ארגון ההיאבקות האמריקאי, ה-WWE, כדי לרענן את סגל המתאבקים בין המותגים Raw וסמאקדאון. הדראפט לשנת 2021 היה הדראפט ה-16 אשר הוכרז באופן רשמי ב-13 בספטמבר בפרק של התוכנית Raw. הוא נקבע להיערך ב-1 באוקטובר וב-4 באוקטובר בפרקים של התוכניות סמאקדאון ו-Raw, בהתאמה. ב-1 באוקטובר לפני שידור הפרק של התוכנית סמאקדאון, הארגון אישר שמתאבקים מ-NXT יורשו לעבור בדראפט למותגים Raw וסמאקדאון והתוצאות של הדראפט יצאו לפועל החל מ-22 באוקטובר בפרק של התוכנית סמאקדאון, לילה לאחר קיום אירוע השלם וצפה, היהלום שבכתר בערב הסעודית. חוקי הדראפט פורסמו על ידי כתבת ה-WWE, מייגן מוראנט ברשת החברתית טוויטר, יום לפני הלילה הראשון של הדראפט ב-1 באוקטובר. החוקים היו שמחצית הרוסטר יורשה לעבור בלילה הראשון של הדראפט, בעוד שהמחצית האחרת יורשה לעבור בלילה השני של הדראפט; לעומת זאת, לא הייתה הקצבת בחירות עבור מותג מסוים בדומה לשנים קודמות. בנוסף, מתאבקים שלא הועברו בדראפט הפכו אוטומטית למתאבקים חופשיים, כשגורלם היה בידיהם בבחירה באיזה מותג הם יחתמו. היו ארבעה סיבובים של בחירות דראפט במהלך הלילה הראשון של הדראפט. בכירי הנהלת ה-WWE, אדם פירס וסוניה דוויל הודיעו על בחירות הדראפט של כל סיבוב. הערות שני צוותים הופרד במהלך הלילה הראשון של הדראפט. ביג אי הועבר ל-Raw, בעוד שחבריו לצוות הניו דיי, קופי קינגסטון ואקסבייר וודס הועברו כצמד לסמאקדאון, ואוסטין ת'יאורי הועבר ל-Raw, בעוד שחבריו לצוות The Way, ג'וני גרגאנו, דקסטר לומיס, קנדיס לאריי ואינדי הארטוול נותרו ב-NXT. בחירות דראפט נוספות פורסמו ברשתות המדיה של ה-WWE ב-1 באוקטובר וב-2 באוקטובר במהלך התוכנית Talking Smack. הערות צמד אחד הופרד במהלך בחירות הדראפט הנוספות. מייס הועבר לסמאקדאון, בעוד שטי-באר נותר ב-Raw. היו שישה סיבובים של בחירות דראפט במהלך הלילה השני של הדראפט. בכירי הנהלת ה-WWE, אדם פירס וסוניה דוויל הודיעו על בחירות הדראפט של כל סיבוב. הערות צוות אחד הופרד במהלך הלילה השני של הדראפט. זאיה לי הועברה לסמאקדאון, בעוד שחבריה לצוות טיאן שה, בואה ומיי יינג, נותרו ב-NXT. צמד אחד הופרד במהלך הלילה השני של הדראפט. רידג' הולנד הועבר לסמאקדאון, בעוד שפיט דאן נותר ב-NXT. בחירות דראפט נוספות התקיימו במהלך התוכנית Raw Talk ב-4 באוקטובר. הערות צוות אחד הופרד במהלך בחירות הדראפט הנוספות. ויר נותר ב-Raw, בעוד שחבריו לצוות, ג'ינדר מהאל ושאנקי, הועברו לסמאקדאון. שני צמדים הופרד במהלך בחירות הדראפט הנוספות. טיגן נוקס הועברה ל-Raw, בעוד ששוטצי נותרה בסמאקדאון, וטמינה הועברה ל-Raw, בעוד שנטליה נותרה בסמאקדאון. הדראפט של ה-WWE נקבע לחודש אוקטובר ארגון ה-WWE משחרר את חוקי הדראפט לשנת 2021 מייגן מוראנט מודיעה על חוקי הדראפט שיחל הערב בתוכנית סמאקדאון בטוויטר טוני סטורם, אפולו קרוז, זלינה וגה ועוד נבחרו במהלך הדראפט של ה-WWE לשנת 2021
נוסבאך

נוסבאך (בבווארית: Nußbach) היא עיירה במחוז קירכדורף אן דר קרמס שבמדינת אוסטריה עילית באוסטריה. העיירה נוסבאך שוכנת באזור המנהלי טראונפירטל. כ-21% מאדמות העיירה מיוערים, ו-69% הם אדמות חקלאיות. מדיה וקבצים בנושא נוסבאך בוויקישיתוף אתר האינטרנט הרשמי של נוסבאך ערך זה הוא קצרמר בנושא יישובים באוסטריה. אתם מוזמנים לתרום לוויקיפדיה ולהרחיב אותו.
פרחי הדגל

פרחי הדגל היא תנועת נוער חרדית בישראל. בראש הארגון עומד הרב נפתלי פרוש, בנו של הרב מנחם פרוש. התנועה רואה את תפקידה בהחדרת ערכי התורה והיהדות בקרב הנוער. עיקר פעולותיה בלימוד הלכות אקטואליות בקרב בני נוער. ההלכות נלמדות לפי לוח השנה העברי וכדומה. אחת לתקופה נערכים מבצעי שינון ולימוד ובסיומם מתקיימים מבחנים פומביים - ארציים ועולמיים. התנועה מחנכת לעזרה לזולת והיא דוגלת בהתנדבות לטובת אזרחי המדינה כערך המהווה תחליף לשירות בצה"ל. בשנת 2002 היו בתנועה כ-4000 חניכים. היא מקבלת כספים ממשרד החינוך מתוך התקציב של תנועות הנוער בהתאם לגודלה. בשנת 2000 קיבלה התנועה 1,286,109 שקלים, ובשנת 2005 כמיליון שקלים וב-2018 12,543,702 שקלים. התנועה גם מקבלת סכומי כסף מרשויות מקומיות ובשנת 2002 קיבלה מעזבונות. פרחי הדגל, באתר "גיידסטאר ישראל" יוסף פונד, הקבצו צעירי יהודה: תנועות הנוער והצעירים של אגודת ישראל, ירושלים: כרמל, תשפ"ג. יובל בנזימן, ‏מפקד תנועות הנוער 2002, באתר מרכז המחקר והמידע (ממ"מ) של הכנסת, 26 בדצמבר 2001, עמוד 5 עקיבא אלדר, צבאות השם, באתר הארץ, 24 באוגוסט 2007 כספי איגום תנועות נוער, 2001 ו 2002, אתר משרד החינוך
אוברשליירבאך

אוברשליירבאך (בבווארית: Oberschlierbach) היא עיירה במחוז קירכדורף אן דר קרמס שבמדינת אוסטריה עילית באוסטריה. העיירה אוברשליירבאך שוכנת באזור המנהלי טראונפירטל. כ-59% מאדמות העיירה מיוערות, ו-36% הן אדמות חקלאיות. מדיה וקבצים בנושא אוברשליירבאך בוויקישיתוף אתר האינטרנט הרשמי של אוברשליירבאך ערך זה הוא קצרמר בנושא יישובים באוסטריה. אתם מוזמנים לתרום לוויקיפדיה ולהרחיב אותו.
שורש 97

שורש 97 או גוּאַה בּוּ (בסינית: 瓜部, פין-יין: Guā bù) הוא השורש התשעים-ושבעה של הכתב הסיני. פירושו "פרי ממשפחת הדלועיים" (כגון אבטיח או מלון) והוא אחד מתוך 23 (מתוך סך הכל 214 שורשי הקאנגשי) שורשים המורכבים מחמישה קווים (וביפנית שישה). במילון קאנגשי יש 55 תווים (מתוך 49,030) שניתן למצוא תחת רדיקל זה. הצורה בכתב החותם הגדול דָאגְ'ווָאן (大篆; פיניין: Dàzhuàn) לפני מעל 2,000 שנה הצורה בכתב החותם הקטן או שְׂיָאוגְ'ווָאן (小篆, xiǎozhuàn) יש ניואנס עיצובי בין הצורה של 瓜 ביפנית מודרנית ובשפות אחרות. באופן מסורתי, הדמות מורכבת מחמישה קווים. אולם בפישוט הקאנג'י היפני, הקו השלישי (כלומר קו אנכית-אופקית) נשבר לשני קווים, ו-瓜 הפך לדמות שורש של שישה קווים. שינוי זה חל גם על קאנג'י היוגאי. Fazzioli, Edoardo (1987). Chinese calligraphy: from pictograph to ideogram: the history of 214 essential Chinese/Japanese characters. calligraphy by Rebecca Hon Ko. New York: Abbeville Press. ISBN 0-89659-774-1. Lunde, Ken (5 ינו' 2009). "Appendix J: Japanese Character Sets" (PDF). CJKV Information Processing: Chinese, Japanese, Korean & Vietnamese Computing (Second ed.). Sebastopol, Calif.: O'Reilly Media. ISBN 978-0-596-51447-1. {{cite book}}: (עזרה) מדיה וקבצים בנושא שורש 97 בוויקישיתוף מאגר Unihan - U+74DC
חמודות קטנות

חמודות קטנות (באנגלית: Little Darlings) הוא סרט נעורים אמריקאי משנת 1980 בבימויו של רונלד מקסוול, עם טאטום אוניל, כריסטי מקניקול, מאט דילון וארמנד אסנטה בתפקידים הראשיים. קריסטי מקניקול הייתה מועמדת לפרס האמן הצעיר (אנ'). זה סרטה הראשון של סינת'יה ניקסון והיא מגלמת בו נערה היפית. העלילה מתרחשת במחנה קיץ לבנות בג'ורג'יה. אנג'ל ברייט (כריסטי מקניקול) היא בת לאם יחידנית בשכונת מצוקה באטלנטה, מעשנת סיגריות, מתנהגת כטומבוי וחובטת בנער שמטריד אותה מינית. פריס ויטני (טאטום אוניל) היא בת להורים עשירים פרודים, גרה בווילה מפוארת ומתנהגת בנימוס כיאה למעמדה. שתיהן מגיעות למחנה קיץ, אנג'ל מוסעת על ידי אמה ופריס מוסעת במכונית רולס רויס על ידי נהג המשפחה. כבר באוטובוס הן מתחילות לריב ומחליפות מהלומות. במחנה הן משוכנות זו ליד זו. בחדר האוכל אנג'ל זורקת על פריס אוכל והיא מחזירה בחזרה ומתפתחת קטטה גדולה בין כל הבנות. אנג'ל נכנסת לאוטובוס התלמידות ונוהגת בו עד לדוכן למכירה אוטומטית של קונדומים והבנות מפצחות אותו ולוקחות את הקונדומים. סינדר (כריסטה אריקסון) מציעה תחרות בין פריס לאנג'ל על מי שתיהפך קודם לאישה (איבוד בתולים). פריס בוחרת במדריך גארי (ארמנד אסנטה). היא "מתלבשת" עליו ורוצה להיות כמו יוליה ב"רומיאו ויוליה". היא מגיעה בלילה לחדרו אך גארי המבוגר מסביר לה שהיא קטינה ושיהיה מוכן להמשיך את היחסים ביניהם כשימלאו לה 21. פריס חוזרת לבנות ונותנת להם את ההרגשה שהיא "עשתה את זה". אנג'ל בוחרת לעשות זאת עם נער בשם רנדי (מאט דילון) שנמצא במחנה בנים סמוך. בפעם הראשונה היא מהססת והוא עוזב אבל בפעם השנייה הם מקיימים יחסים והיא מרגישה שמגע מיני אינו משהו טכני כפי שחשבה אלא כרוך ברגשות. היא מודיעה לבנות "שלא עשתה את זה". בסוף התקופה הן נפגשות ומתוודות אחת בפני השנייה ובפרידה הן מבטיחות להמשיך להיות חברות. "חמודות קטנות", במסד הנתונים הקולנועיים IMDb (באנגלית) "חמודות קטנות", באתר AllMovie (באנגלית) "חמודות קטנות", באתר Rotten Tomatoes (באנגלית) "חמודות קטנות", באתר Box Office Mojo (באנגלית) "חמודות קטנות", באתר אידיבי "חמודות קטנות", במסד הנתונים הקולנועיים KinoPoisk (ברוסית) קדימון לחמודות קטנות, באתר יוטיוב קליפ מחמודות קטנות, באתר יוטיוב חמודות קטנות, באתר TCM
סודוקו תאומים סיאמיים

סודוקו תאומים סיאמיים או סודוקו רב לוחות הוא שילוב של כמה לוחות סודוקו, שניים, שלושה או יותר, בצורה כזאת שלכל לוח יש שטח משותף עם לפחות עוד לוח אחד. לוחות הסודוקו יכולים להיות של אותו סוג של סודוקו או של וריאנטים שונים - במקרה שמדובר בלוחות סודוקו של וריאנטים שונים, בשטח המשותף של הלוחות, פועלים על פי חוקי הווריאנטים של הלוחות השונים, לדוגמה בשטח משותף של סודוקו אלכסונים ושל סודוקו שכנים, פועלים גם על פי חוקי סודוקו אלכסונים וגם על פי סודוקו שכנים. ייתכנו גם מצבים של שטח משותף ליותר משני לוחות. סודוקו סמוראי הוא סוג של סודוקו תאומים סיאמיים בן חמישה לוחות סודוקו מחוברים ביניהם. תצורתו של סודוקו זה מזכירה ויזואלית את מראו של לוחם סמוראי לבוש מסורתית ומכאן שמו של הווריאנט. גם בסודוקו סמוראי פועלים על פי חוקי סודוקו תאומים סיאמיים וגם בו יכולים להיות כל הלוחות מאותו סוג או מווריאנטים שונים.
טיפאני (פירושונים)

האם התכוונתם ל... טיפאני ושות' – חברה אמריקאית לתכשיטנות לואיס קומפורט טיפאני – אמן אמריקאי טום טיפאני – פוליטיקאי אמריקאי אישים ששמם הפרטי הוא טיפאני
שורש 51

שורש 51, או גאן בּוּ (בסינית: 干部; בפין-יין: Gànbù) הוא השורש החמישים-ואחד של הכתב הסיני. פירושו "יבש" או "נגדי" והוא אחד מתוך 31 (מתוך סך הכל 214 שורשי הקאנגשי) שורשים המורכבים משלושה קווים. במילון קאנגשי יש 9 תווים בלבד (מתוך 49,030) שניתן למצוא תחת שורש זה. ברוב המקרים הוא משמש כרכיב פונטי בלבד ולא מעניק משמעות לתו, כגון ב 肝 (שפירושו כבד, ונהגה גם הוא "גאן"). השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500–3,000 שנה השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה השורש בכתב החותם הקטן (שְׂיָאוגְ'ווָאן, 小篆, xiǎozhuàn) במקור, הדמות מתארת מעין מזלג המשמש כנשק המשמש לציד או במלחמה, או לחלופין או עלי או מגן. אף שבסינית (מסורתית) לא נעשה כמעט שימוש ב-干 כשורש, כתו (בניגוד לשורש), 干 נעשה חשוב בעקבות הרפורמה בכתיבה הסינית במאה ה-20. בסינית מפושטת, השורש תופס את מקומם של מספר שורשים אחרים בעלי ערך פונטי gān או gàn, למשל של 乾 "יבש" או "幹" תא מטען" או "גוף", כך ש-干 מקבל מגוון רחב של משמעויות. Fazzioli, Edoardo (1987). Chinese calligraphy: from pictograph to ideogram: the history of 214 essential Chinese/Japanese characters. calligraphy by Rebecca Hon Ko. New York: Abbeville Press. ISBN 0-89659-774-1.0-89659-774-1 ליי לי: "התחקות אחר שורשי הדמויות הסיניות: 500 מקרים". בייג'ינג 1993,ISBN 978-7-5619-0204-2 ריק הארבו, דמויות סיניות: גנאלוגיה ומילון, הוצאת אוניברסיטת ייל (1998),ISBN 978-0-9660750-0-7. [1] מדיה וקבצים בנושא שורש 51 בוויקישיתוף מאגר Unihan - U+5E72
נופי האגבה והמתקנים התעשייתיים הישנים בטקילה

נופי האגבה והמתקנים התעשייתיים הישנים בטקילה (בספרדית: Paisaje agavero y antiguas instalaciones industriales de Tequila) הם אתר מורשת עולמית במדינת חליסקו במערב מקסיקו שהוכרז על ידי ארגון אונסק"ו ב-2006. שטח האתר 350 קילומטרים רבועים בין הר הגעש טקילה (אנ') לעמק העמוק של הנהר ריו גראנדה דה סנטיאגו (אנ'). האתר הוא חלק מנוף נרחב של שדות של מטעי אגבה כחולה (אנ'), המעוצב כתוצאה מהשימוש בצמח שהוא המקור לטקילה, משקה אלכוהולי מזוקק, מאז המאה ה-16. הנוף מכיל גם מתקנים תעשייתיים המשקפים את הגידול בצריכת הטקילה במאות ה-19 עד ה-20. תרבות האגבה נתפסת כחלק מהזהות הלאומית המקסיקנית. נוף הטקילה תרם ליצירות אמנות רבות כגון קולנוע, מוזיקה, ריקוד וציורים. המקום כולל גם את הנוף החי והפעיל של תרבות האגבה והמקומות העירוניים של טקילה (אנ'), מגדלנה, אל ארנל (אנ') ואמטיטאן (אנ') עם מפעלים גדולים בהם הליבה ("piña") של האגבה מותססת ומזוקקת. האתר כולל גם עדויות לתרבות טאוצ'יטלאן (אנ') שבניה שינו את אזור הטקילה משנת 200 עד 900 לספירה, באמצעות יצירת טרסות לחקלאות, מגורים, מקדשים, גבעות פולחן ומגרשים למשחקי כדור. אתר מורשת זה מחולק לשני תחומי ליבה, עם הבחנה שונה: אזור ליבה 01: עמק טקילה ואמטיטאן אזור ליבה 02: אזור ארכאולוגי לוס גואצ'ימונטונס דה טאוצ'יטלאן (אנ') מדיה וקבצים בנושא נופי האגבה והמתקנים התעשייתיים הישנים בטקילה בוויקישיתוף Agave Landscape and Ancient Industrial Facilities of Tequila
פאקר

פאקר (באנגלית: Packer) הוא שם משפחה. האם התכוונתם ל... אן פאקר – סופרת אמריקאית אן פקר (Packer) - אתלטית עבר בריטית ואלופה אולימפית ג'יימס פאקר – איש עסקים אוסטרלי סוזן פאקר – שחקנית ולשית פקר
שורש 167

שורש 167, או ג'ין בּוּ (בסינית: 金部, פיניין: Jīn bù) הוא השורש המאה ששים-ושבעה של הכתב הסיני. פירושו "זהב" והוא הראשון מתוך 9 (מתוך סך הכל 214 שורשי הקאנגשי) שורשים המורכבים משמונה קווים. במילון קאנגשי יש 806 תווים (מתוך 49,030) שניתן למצוא תחת שורש זה. בחמשת היסודות (או "חמשת השלבים") של הפילוסופיה הסינית, 金 מייצג את יסוד המתכת. כאשר הוא מרכיס תו יחד עם שורשים אחרים הוא מופיע בצורה:钅 (א釒 בסינית מסורתית). השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה השורש בכתב החותם הקטן (שְׂיָאוגְ'ווָאן, 小篆, xiǎozhuàn) Fazzioli, Edoardo (1987). Chinese calligraphy: from pictograph to ideogram: the history of 214 essential Chinese/Japanese characters. calligraphy by Rebecca Hon Ko. New York: Abbeville Press. ISBN 0-89659-774-1. מדיה וקבצים בנושא שורש 167 בוויקישיתוף מאגר Unihan - U+91D1
קווי הגנת המים ההולנדיים

קווי הגנת המים ההולנדיים (הולנדית Nederlandse waterverdedigingslinie) הוא אתר מורשת עולמית שנוצר מאיחודם של שני אתרי מורשת עולמית נפרדים: קווי ההגנה של אמסטרדם שהוכרז ב-1996, קו המים ההולנדי החדש שהוכרז ב-2021. קווי הגנת המים של הולנד מייצגים מערכת הגנה באורך של יותר מ-200 ק"מ, לאורך גבולות לב האזור הכלכלי והאדמיניסטרטיסי של הולנד. המערכת שנבנתה בין 1815 ו-1840 כוללת מערכת של מבצרים, סכרים, תעלות, מעליות להשוואת גובה המים, תחנות שאיבה ומשטחי הצפה, שנועדו להגן על הולנד באמצעות מדיניות של הצפת שטחים זמנית. המערכת התפתחה הודות לידע המיוחד בהנדסה הידראולית לצורכי הגנה, ותוחזקה והופעלה על ידי תושבי הולנד מאז המאה ה-16.